**Ghidul ActivitĂȚilor de consiliere psihopedagogicĂ pentru elevii cu CES**

**Prof. consilier școlar Zdrîncu Adela Cristina**

**CJRAE Hunedoara/ Școala Gimnazială Nr. 2 Hunedoara**

**Argument:**

Meseria de cadru didactic este o frumoasă profesiune, care nu seamănă cu nici o alta. Este aspră și plăcută, umilă și mândră, exigentă și liberă, o meserie în care mediocritatea nu este permisă, o meserie care epuizează și înviorează în același timp. Rolul nostru nu este numai acela de a înzestra elevii cu știință, ci de a forma oameni adevărați însă, uneori, oricât am încerca să obținem ceea ce dorim de la elevii noștri parcă tot ceea ce facem e în zadar...

Educaţia incluzivă presupune un proces permanent de îmbunătăţire a instituţiei şcolare, având ca scop explorarea resurselor existente, mai ales a resurselor umane, pentru a putea susţine participarea la procesul de învăţământ a tuturor elevilor comunităţii.

Există pretutindeni copii cu dizabilităţi, lipsiţi de căldură şi dragoste, copii neglijaţi, copii care muncesc din greu pentru a supravieţui - într-un cuvânt copii fără copilărie.

Plasarea copilului în centrul preocupărilor unei societăţi trebuie să constituie o proprietate a tuturor factorilor implicaţi, responsabili cu protecţia lui.

Foarte multe cadre didactice în formarea inițială nu au fost instruite să lucreze cu elevii cu CES. Pentru ca personalul didactic din școlile de masă să facă față provocării legate de integrarea elevilor cu CES una din condițiile de bază este suportul- sprijinul în activitatea la clasă. Sprijinul poate veni în primul rând de la personalul didactic specializat în abordarea elevului cu CES (psiholog școlar, logoped, psihopedagog, profesor de sprijin). Din păcate în multe școli acest personal specializat este insuficient sau absent și atunci nu putem vorbi de o integrare educațională eficientă, ci doar una realizată pe hârtie.

În vederea creșterii performanțelor școlare ale elevilor cu cerințe educaționale speciale am conceput un ghid de activități/exerciții. Ghidul vine și în sprijinul cadrului didactic din învățământul primar ce lucrează cu acești elevi și cuprinde 18 activități pentru dezvoltarea atenției, limbajului și stimulare cognitivă.

Pe viitor, ne dorim să acordăm în continuare o atenție deosebită elevilor cu CES , să îmbunatățim și să sprijinim demersurile educative ale acestor elevi în vederea creșterii performanțelor școlare și a creșterii nivelului de adaptabilitate la mediul școlar al acestora.

**ACTIVITATEA 1- GĂSEȘTE DIFERENȚELE**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să-și dezvolte abilitățile atenționale;
* Să crească rezistența la distractori externi și interni;
* Să-și îmbunătățească capacitatea de concentrare.

**Obiective specifice:**

* Să-și îmbunătățească abilitatea de detașare a unui element de fond;
* Să-și dezvolte abilitatea de analizare detaliată și de formare a imaginii mintale;
* Să crească capacitatea de analizare comparativă și de identificare a particularităților elementelor prezentate;
* Să întărească legătura rapidă între procesarea mintală și actul motric.


**Desfașurarea activității:**

1. Activități de introducere în sarcină:

* Descrierea unor imagini
* Găsirea unor elemente vizibile într-un desen ( „Unde este căsuța?” )
* Numerație sau enumerare („Câți copii se joacă în imagine?”, “Ce animale vezi în desen?”)

1. Prezentarea sarcinii și a instrucțiunilor de parcurgere:

* „Ce vezi în desenul de mai jos? Privește imaginea și descrie cât mai detaliat ce elemente observi. Acum uită-te cu atenție la cele două imagini și încearcă să descoperi ce este diferit. Nu te grăbi și lucrează cu atenție. Încercuiește diferențele găsite.”



1. Sprijinirea demersului elevului:

* dacă elevul nu reușește să descopere diferențele între imagini, el este rugat să coloreze, utilizând culori diferite, fiecare element din imagine, întâi într-unul dintre desene, apoi în celalalt. În momentul în care, prin colorare, el va identifica diferențele, va fi oprit din lucru și vor fi analizate elementele identificate. La sfârșit, îi vor fi prezentate din nou aceleași imagini, reluându-se sarcina, de a le compara și a găsi itemii diferiți, dar de această dată fără sprijin.

**ACTIVITATEA 2- CE ESTE LA FEL?**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**


* Să- și dezvolte abilitățile atenționale;
* Să crească rezistența la distractori externi si interni;
* Să- și îmbunătățească capacitatea de concentrare.

**Obiective specifice:**

* Să-și îmbunătățească abilitatea de detașare a unui element de fond;
* Să-și dezvolte abilitatea de analizare detaliată și de formare a imaginii mintale;
* Să crească capacitatea de analizare comparativă și de identificare a particularităților elementelor prezentate;
* Să întărească legătura rapidă între procesarea mintală și actul motric.

**Desfășurarea activității:**

**Nivelul 1:** elevul are ca sarcină găsirea elementelor identice: “Privește cu atenție desenele de mai jos. Haide să denumim fiecare animal. Acum, grupează animalele care sunt la fel și încercuiește-le împreună.” Elevul va primi culori diferite cu care va trasa fiecare mulțime distinctă. Dacă nu reușește să rezolve sarcina, va fi rugat să coloreze, pe rând, fiecare categorie de animale ( întâi toate vulpile, apoi toți aricii,etc. ) în nuanțe diferite, urmând ca la final, codul cromatic să-l sprijine în finalizarea sarcinii.



**Nivelul 2**: Elevului i se va prezenta o fișă cu un grad mai mare de complexitate a itemilor, instrucțiunile rămânând similare cu primul nivel.”Privește aceste frunze. Fiecare dintre ele a căzut dintr-un copac anume. Fii atent la mărimea, conturul și forma lor. Nu-i așa că unele sunt la fel, iar altele sunt diferite? Haide să găsim frunzele care seamănă și să le unim printr-o linie”. Ca și la nivelul 1, dacă copilul nu reușește să rezolve sarcina, el va colora diferit fiecare pereche de frunze, cu ajutorul consilierului, apoi va realiza corespondența prin linie.



**ACTIVITATEA 3- *GĂSEȘTE UMBRA***

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să- și dezvolte abilitatea de a urmări un stimul vizual;
* Să- și dezvolte abilitatea de a localiza repede și liniar imagini țintă;
* Să mențină un nivel optim de vigilență.

**Obiective specifice:**

* Să detașeze un element de fond;
* Să analizeze detaliat și să formeze imagini mintale;
* Să analizeze particularitățile imaginilor prezentate;
* Să întărească legătura rapidă între procesarea mintală și actul motric.

**Desfasurarea activității:**

1. Activități de introducere în sarcină:


* Descrierea unor imagini
* Prezentarea celor două fișe

1. Prezentarea sarcinii și a instruct:iunilor de parcurgere:

* Ce vezi in desenul de mai jos? Privește cu atenție imaginile și încearcă să vezi care este umbra fiecăreia. Fii atent la contur.
* Unește fiecare imagine cu umbra ei.

1. Sprijinirea demersului elevului:

dacă elevul nu reușește să facă legătura între imagini și umbrele lor, îl rugăm să ia pe rând fiecare imagine și analizăm împreună corespondențele problemă. Apoi se reia sarcina, de această dată fără sprijin.



**ACTIVITATEA 4- GĂSEȘTE DRUMUL**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să- și dezvolte abilitățile atenționale;
* Să crească rezistența la distractori externi și interni;
* Să- și îmbunătățească capacitatea de concentrare.

**Obiective specifice:**

* Să dezvolte abilitatea de detașare a unui element de fond;
* Să-și dezvolte abilitatea de analiză detaliată și de formare a imaginii mintale;
* Să întărească legătura rapidă între procesarea mintală și actul motric.

**Desfășurarea activității:**

1. Activități de introducere în sarcină:


* Descrierea imaginii
* Găsirea unor elemente vizibile intr-un desen (Uite ce rădăcină lungă are floarea )
* Numerație, recunoașterea culorii ( Câte flori vezi în desen?, Ce culoare are fiecare floare?)

1. Prezentarea sarcinii și a instrucțiunilor de parcurgere:

Încearcă să afli care e rădăcina fiecărei flori și apoi coloreaz-o în culoarea florii care îi aparține. Una dintre rădăcini este bogat ramificată și ajunge în mai multe locuri.

1. Sprijinirea demersului elevului:

* dacă elevul nu reușește să urmărească traseul corect, vom lucra împreună prima floare. Apoi el continuă sarcina până la final.



**ACTIVITATEA 5- CE NU SE POTRIVEȘTE?**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să- și dezvolte abilitatea de a fi vigilent;
* Să crească rezistența la distractori externi si interni;
* Să- și îmbunătățească capacitatea de concentrare.

**Obiective specifice:**

* Să dezvolte abilitatea de a localiza un element țintă;
* Să dezvolte abilitatea de analizare detaliată a imaginii mintale;
* Să crească capacitatea de analizare comparativă și de identificare a particularităților elementelor prezentate.

**Desfașurarea activității:**

1. Activități de introducere în sarcină:

* Descrierea imaginii
* Găsirea unor elemente specifice anotimpului iarna într-un desen

1. Prezentarea sarcinii și a instrucțiunilor de parcurgere:“Vezi desenul de mai jos? Priveste-l cu atenție și găsește cinci imagini care nu se potrivesc peisajului de iarnă. Încercuiește- le!
2. Sprijinirea demersului elevului:

* dacă elevul nu reușește să găsească elementele care nu se potrivesc în peisaj, vom veni cu întrebări ajutătoare.



**ACTIVITATEA 6- UNEȘTE CIFRELE ȘI VEZI CE IESE!**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să- și dezvolte abilitatea de a urmări un stimul vizual și de a localiza liniar reperele;
* Să crească rezistența la distractori externi si interni;
* Să- și îmbunătățească capacitatea de concentrare.

**Obiective specifice:**

* Să întărească legatura rapidă între procesarea mintală și actul motric;
* Să dezvolte abilități de analizare detaliată și de formare a imaginii mentale;
* Să mențină un nivel optim de vigilență și concentrare.

**Desfașurarea activității:**

1. Activități de introducere in sarcină:


* Descrierea imaginii
* Identificarea punctelor și a cifrelor
* Numerație: câte cifre observi?

1. Prezentarea sarcinii și a instrucțiunilor de parcurgere:

* Priveste cu atenție imaginea formată din cifre de la 1 la 41 și unește cifrele crescător. Să vedem ce vei obține!

1. Sprijinirea demersului elevului:

* elevul va fi supravegheat pe tot timpul sarcinii, iar orice abatere îi va fi semnalată în acel moment.



**ACTIVITATEA 7- REALIZEAZĂ CORESPONDENȚA!**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să- și dezvolte abilitatea de a urmări un stimul vizual și de a localiza reperele;
* Să crească rezistența la distractori externi si interni;
* Să- și îmbunătățească capacitatea de concentrare.

**Obiective specifice:**

* Să întărească legatura rapidă între procesarea mintală și actul motric;
* Să dezvolte abilități de analizare detaliată și de formare a imaginii mentale;
* Să mențină un nivel optim de vigilență și concentrare;

**Desfașurarea activității:**

1. Activități de introducere in sarcină

* Descrierea imaginii
* Numerație: Câte animale avem în imagine?
* Problematizare: Sunt animale sălbatice sau domestice?

1. Prezentarea sarcinii și a instrucțiunilor de parcurgere:

* Privește cu atenție imaginile și unește fiecare animal cu hrana care i se potrivește.

1. Sprijinirea demersului elevului:

* Se analizează pe rând fiecare animal cu modul lui de hrănire. Apoi se lasă elevul să găsească corespondentul alimentar pentru fiecare animal.



**ACTIVITATEA 8 – NU-MI GĂSESC LOCUL**

**Domeniul vizat**: Atenție și funcții executive

**Subdomeniul vizat**: Atenție vizuală

**Obiective generale:**

* Să- și dezvolte abilitatea de a fi vigilent ;
* Să se dezangajeze de stimuli externi care sunt irelevanți pentru sarcină;
* Să- și îmbunătățească abilitatea de a urmări un stimul vizual.

**Obiective specifice:**

* Să dezvolte abilitatea de a categoriza si de a face asociații;
* Să mențină un nivel optim de vigilență și concentrare;

**Desfașurarea activității:**

1. Activități de introducere în sarcină:

* Descrierea imaginii
* Numerație: Câte pătrățele avem pe fișă?
* Gruparea elementelor

1. Prezentarea sarcinii și a instrucțiunilor de parcurgere:

* privește cu atenție fișa de lucru. În fiecare pătrat sunt niște obiecte care au ceva în comun. Unul din ele însă nu se potrivește. Găsește-l și încercuiește-l!

1. Sprijinirea demersului elevului:

* analizăm din fiecare categorie elementele care au ceva în comun. Dacă elevul nu reușește, reluăm cu explicații suplimentare modul în care aceste imagini pot fi grupate pe categorii.



**ACTIVITATEA 9 - REFĂ POVESTEA DIN IMAGINI**

**Domeniul vizat**: Memorie și Învățare

**Subdomeniul vizat**: Memorie narativă

**Obiective generale:**

* Să-și exerseze capacitatea de concentrare;
* Să păstreze, identifice și reactualizeze conținuturile;
* Să mențină și transfere seturi cognitive.

**Obiective specifice:**

* Să organizeze și secvențieze corect imaginile stimul;
* Să folosească strategii de căutare structurate;
* Să se exprime în propoziții coerente.

**Desfășurarea activității:**

* 1. Activități de introducere în sarcină:
* citirea poveștii
* prezentarea cartonașelor cu ilustrații
* recunoașterea personajelor
  1. Prezentarea sarcinii și a instrucțiunilor de parcurgere:
* privește cu atenție imaginile și, pe baza poveștii citite, te rog să pui cartonașele în ordinea întâmplării evenimentelor.
  1. Sprijinirea demersului elevului:
* dacă elevul nu reușește de prima dată să pună în ordine imaginile, va fi ajutat și vom analiza împreună fiecare detaliu din imaginea- problemă. În funcție de numărul de cartonașe prost alese, sarcina se va repeta, dar fără sprijin.



**ACTIVITATEA 10 - MEMO JOC CU CIFRE**

**Domeniul vizat**: Memorie și Învățare

**Subdomeniul vizat**: Memorie

**Obiective generale:**

* Să- și dezvolte abilitatea de a planifica și a rezolva probleme
* Să găsească strategii de reactualizare
* Să planifice și să dezvolte strategii flexibile

**Obiectivespecifice:**

* Să organizeze, secvențieze și memoreze cifrele stimul
* Sa-și exerseze memoria de scurtă durată
* Să reactualizeze corect cifrele din șir


**Desfășurarea activității:**

1. Activități de introducere în sarcină:

* i se prezintă două șiruri a câte trei numere fiecare
* i se dă o foaie separată
* ne asigurăm că elevul cunoaște cifrele și știe sănumere crescător
* timpul de memorare este de 1 minut

1. Prezentarea sarcinii și a instrucțiunilor de parcurgere:

* ai aici o planșă cu numere între 1 și 9. Privește atent numerele timp de un minut apoi scrie-le pe foaie, în ordine crescătoare.



1. Sprijinirea demersului elevului:

* dacă elevul nu reușește să-și amintească cifrele ne oprim și repetăm proba, deoarece nu a reușitsă le memoreze, prin urmare n-ar avea ce să reactualizeze.

**ACTIVITATEA 11 - DIN CE POVESTE SUNT?**

**Domeniul vizat**: Memorie și Învățare

**Subdomeniul vizat**: Memorie narativă

**Obiective generale:**

* Să folosească strategii de căutare structurate;
* Să consolideze în memoria de lungă durată;
* Să planifice și să dezvolte strategii flexibile.

**Obiectivespecifice:**

* Să se concentreze asupra informațiilor relevante;
* Să-și exerseze memoria de lungă durată;
* Să- și exerseze abilitatea de a face a categorizări și asociații.

**Desfășurarea activității:**

1. Activități de introducere în sarcină:

* se prezintă patru personaje din patru povești citite anterior
* elevul trebuie să identifice fiecare personaj
* la final va colora povestea preferată

1. Prezentarea sarcinii și a instrucțiunilor de parcurgere:


- pe această fișă unește cu o linie fiecare personaj cu povestea din care face parte. Colorează apoi povestea preferată.

- recunoaște și denumește fiecare personaj;

-identifică titlul fiecărei povești

1. Sprijinirea demersului elevului:

* dacă elevul nu reușește să-și amintească personajele și să facă o corespondență cu povestea, reluăm sarcina de lucru.



**ACTIVITATEA 12 - ALANDALA**

**Domeniul vizat**: Memorie și Învățare

**Subdomeniul vizat**: Memorie narativă

**Obiective generale:**

* Să folosească strategii de căutare structurate;
* Să planifice și să dezvolte strategii flexibile;
* Să-și dezvolte performanța de a inhiba interferențele.

**Obiective specifice:**

* Să se concentreze asupra informațiilor relevante;
* Să- și exerseze abilitatea de a categoriza și a face asociații;
* Să reactualizeze imaginile specifice.

**Desfășurarea activității:**

1. Activități de introducere în sarcină:

* se citește textul
* se dau câteva repere corecte, amestecate cu altele greșite

2. Prezentarea sarcinii și a instrucțiunilor de parcurgere:

-alege imaginile care fac parte din povestea citită. Încercuiește apoi imaginile corecte.

1. Sprijinirea demersului elevului:

* dacă elevul nu reușește să-și amintească personajele din textul citit, îi vom pune întrebări ajutătoare. La sfârșit, îi vor fi prezentate din nou aceleași imagini, reluându-se sarcina, dar de această dată fără sprijin.



**ACTIVITATEA 13 - ASOCIEREA ELEMENTELOR DIN MEMORIE**

**Domeniul vizat**: Memorie și Învățare

**Subdomeniul vizat**: Memorie narativă

**Obiective generale:**

* Să găsească strategii de reactualizare;
* Să planifice și să dezvolte strategii flexibile;
* Să-șidezvolte memoria de scurtă durată.

**Obiective specifice:**

* Să se concentreze asupra informațiilor relevante;
* Să- și exerseze abilitatea de reamintire a detaliilor;
* Să reactualizeze dirijat și imediat.

**Desfășurarea activității:**

1. Activități de introducere în sarcină:

* se citesc trei propoziții care conțin substantive însoțite de adjective
* elevul va trebui să asocieze din memorie elementele citite

2. Prezentarea sarcinii și a instrucțiunilor de parcurgere:

- Îti voi citi trei propoziții. Tu trebuie să fii foarte atent și să-mi răspunzi apoi la câteva întrebări legate de cele citite.

*Soarele* **fierbinte** încălzește *nisipul* **ud.**

*Mingea* **roșie** lovește *peretele* **alb**.

*Fetița* **mică** construiește un *castel* **mare.**

Și acum spune-mi cum era soarele și cum era nisipul? Cum era mingea și cum era peretele? Cum era fetița și cum era castelul?

1. Sprijinirea demersului elevului:

* Dacă elevul nu reușește să-și amintească însușirea substantivului, vom repeta sarcina până la atingerea performanței dorite.

**ACTIVITATEA 14 - COMPLETARE DE CUVINTE ȘI PROPOZIȚII LACUNARE**

**Domeniul vizat**: Memorie și Învățare

**Subdomeniul vizat**: Memorie narativă

**Obiective generale:**

* Să mențină și transfere seturi cognitive;
* Să folosească strategii de căutare structurată.

**Obiective specifice:**

* Să se concentreze asupra informațiilor relevante;
* Să identifice literele și cuvintele care se potrivesc în propoziție;
* Să transfere informația din memorie.

**Desfășurarea activității:**

1. Activități de introducere în sarcină:

* Se prezintă fișa de lucru

1. Prezentarea sarcinii și a instrucțiunilor de parcurgere:

* mai jos avem câteva cuvinte. Din fiecare cuvânt lipsește câte o literă. Tu va trebui să găsești litera lipsă, astfel încât cuvântul să aibă un sens. Același lucru îlvei face și în partea a doua, unde din fiecare propoziție lipsește un cuvânt. Găsește cuvântul care lipsește.

1. Sprijinirea demersului elevului: dacă elevul nu reușește să găsească literele sau cuvintele care lipsesc, îi vom pune întrebări ajutătoare, descoperind împreună.

a) Descoperă litera care lipsește din cuvintele de mai jos:

M.....MA, CA.....Ă, ......ARĂ, SA....., ȚA....Ă, MASC....., M....R, SC....UN

b) Completează propozițiile:

Pisica bea..............

Mihai citește o .........................

Ioana ......................... un măr.

Cîinele roade ....... os.

**ACTIVITATEA 15 - JOC MEMORIE PERECHI**

**Domeniul vizat**: Memorie și Învățare

**Subdomeniul vizat**: Memorie

**Obiective generale:**

* Să-și exerseze capacitatea de concentrare;
* Să mențină și transfere seturi cognitive;
* Să folosească strategii de căutare structurată.

**Obiective specifice:**

* Să-și dezvolte abilitatea de a encoda, stoca și reactualiza imagini;
* Să-și dezvolte abilitatea de a rezista la interferențe;
* Să transfere informația din memorie.

**Desfășurarea activității:**

1. Activități de introducere în sarcină:

* Prezentarea și descrierea cartonașelor perechi

1. Prezentarea sarcinii și a instrucțiunilor de parcurgere:

* pe masă avem șapte perechi de fluturași de culori diferite. Jocul începe cu amestecarea pieselor și întoarcerea lor cu fața în jos. Tu trebuie să ridici câte două piese și să le privești. Dacă piesele sunt pereche, le lași cu fața în sus*.* Dacă nu, le așezi la loc tot cu fața în jos.

1. Sprijinirea demersului elevului:

* încet, copilul va memora locul unde a observat perechea uneia din piesele ținute în mână și următoarea dată va încerca să ridice piesa pereche.



**ACTIVITATEA 16- JOCUL SUNETELOR**

**Domeniul vizat**: Limbaj și exprimare orală și scrisă

**Subdomeniul vizat**: Procesare fonologică

**Obiective generale:**

* Să-și exerseze capacitatea de exprimare orală;
* Să identifice sunete și litere;
* Să mențină și transfere seturi cognitive.

**Obiective specifice:**

* Să recunoască sunete/litere atât vizual cât și auditiv;
* Să utilizeze diferite sunete/litere în contexte scrise și orale;
* Să- și exerseze funcțiile limbajului scris și oral.

**Desfășurarea activității:**

1. Activități de introducere în sarcină:

* familiarizarea cu materialele ( cartonașe, planșe, cărți)
* prezentarea cartonașelor cu ilustrații

1. Prezentarea sarcinii și a instrucțiunilor de parcurgere:

* Privește cu atenție imaginile. Potrivește onomatopeele cu imaginile: muu- vaca, miau-pisica, ham,ham- cățelul etc.
* Recunoaște sunetele cu care incepe cuvântul: masa, primăvara, penar, floare, soare etc.
* Privește cu atenție cartonașele. Spune cu ce sunet incepe cuvântul din imagine, găsește un alt cuvânt care incepe cu același sunet.
* Denumește sunetul cu care incepe cuvântul din imagine și spune dacă este consoană sau vocală.
* Identifică in textul de mai jos literele s, v, t, r. Subliniază literele cu roșu.

“A fost odată, tare demult, un împărat bătrân care avea numeroși slujitori voinici ca ursul și tari ca piatra. Aceștia își asumau răspunderea asupra unor sute de copile care mai de care mai blânde și mai frumoase. Omenii, încă de demult, pe acest bătrân împărat l-au numit Copac, pentru că sta de veghe toată noaptea și toata ziua adapostea pe toți trecătorii lăsându-i să stea la umbra frunzelor care erau copilele.  
 Slujitorii, după iscusința lor aveau nume de ramuri. Toți aceștia formau împreună un singur copac cu multe ramuri și frunze, un copac bătrân de neîntrecut la numărul anilor”.

1. Sprijinirea demersului elevului: dacă elevul nu reușește de prima dată să recunoască sunetele, acestea se vor pronunța de mai multe ori, până când reușește să le identifice.

**ACTIVITATEA 17- JOCUL SILABELOR**

**Domeniul vizat**:: Limbaj și exprimare orală și scrisă

**Subdomeniul vizat**: Procesare fonologică

**Obiective generale:**

* Să-și exerseze capacitatea de exprimare orală;
* Să utilizeze și să identifice silabe în diferite context;
* Să mențină și transfere seturi cognitive.

**Obiective specifice:**

* Să recunoască silabe atât vizual cât și auditiv;
* Să utilizeze diferite silabe in contexte scrise și orale;
* Să-și exerseze funcțiile limbajului scris și oral.

**Desfășurarea activității:**

1. Activități de introducere în sarcină :

- familiarizarea cu materialele ( cartonașe, planșe, cărți)

- prezentarea cartonașelor cu ilustrații

2. Prezentarea sarcinii și a instrucțiunilor de parcurgere: privește cu atenție imaginea de pe cartonaș. Denumește obiectul din imagine, desparte în silabe cuvântul. Câte silabe are cuvântul denu

Identifică în textul de mai jos cuvinte cu 2 silabe, 3 silabe. Subliniază cuvintele cu rosu.

*A fost odată un om putred de bogat și omului ăstuia s-a întâmplat să-i cadă nevasta greu bolnavă. Și când a simțit că i s-apropie sfârșitul, femeia și-a chemat la căpătâi singurul ei copil, o fetiță, și i-a spus:*

*- Draga mamei, orice ti s-ar întâmpla, cată să fii întotdeauna bună și cu sufletul neîntinat. Acestea zicând, femeia își mai privi o dată copila și închise ochii pentru vecie. Fetița se ducea în fiecare zi la cimitir și plângea amar la mormântul maică-sii. Când veni iarna, zăpada se așternu ca o maramă albă peste mormânt, iar în primăvară, când razele soarelui o topiră, omul își luă altă nevastă.*

3. Sprijinirea demersului elevului: dacă elevul nu reușește de prima dată să despartă cuvintele în silabe se insistă până cînd acesta va reuși să despartă cuvintele corect.

**ACTIVITATEA 18- CITEȘTE REPEDE ȘI BINE**

**Domeniul vizat**:: Limbaj și exprimare orală și scrisă

**Subdomeniul vizat**: Procesare fonologică

**Obiective generale:**

* Să-și exerseze capacitatea de exprimare orală;
* Să- și dezvolte fluența citirii;
* Să mențină și transfere seturi cognitive.

**Obiective specifice:**

* Să citească cursiv cuvinte monosilabice, bisilabice, trisilabice și pseudocuvinte;
* Să utilizeze cuvintele citite în diferite enunțuri;
* Să-și exerseze funcțiile limbajului scris și oral.

**Desfășurarea activității:**

1. Activități de introducere în sarcină:

* familiarizarea cu materialele (fișe)
* repetă după mine cuvintele: masă- casă, soare- mare, cana- mâna

2. Citește cât de repede poți următoarele cuvinte:

CUVINTE MONOSILABICE

|  |  |  |  |  |
| --- | --- | --- | --- | --- |
| **Rar** | **coc** | **tot** | **Bob** | **Ren** |
| **Car** | **Loc** | **Tac** | **Suc** | **Van** |
| **Rac** | **cor** | **lac** | **mal** | **Lan** |
| **Cal** | **sac** | **bec** | **nor** | **Dan** |
| **Roz** | **mic** | **bum** | **cub** | **Cuc** |
| **Zar** | **Sar** | **ţap** | **rus** | **Pom** |
| **Din** | **sec** | **ton** | **tuş** | **Mac** |
| **Rad** | **nas** | **jar** | **lup** | **Bun** |
| **Şut** | **ţes** | **zis** | **ros** | **Nuc** |
| **Des** | **Fir** | **set** | **ruj** | **Păr** |

CUVINTE BISILABICE

|  |  |  |  |  |
| --- | --- | --- | --- | --- |
| **Rama** | **lama** | **gama** | **mama** | **Pepe** |
| **tata** | **Riri** | **baba** | **Mimi** | **Lala** |
| **Bebe** | **gugu** | **lele** | **Titi** | **Fifi** |
| **Dodo** | **cucu** | **tata** | **Rara** | **baba** |
| **Bibi** | **Coco** | **Sisi** | **nene** | **Lili** |
| **Pară** | **vară** | **cară** | **bară** | **rară** |
| **Mică** | **facă** | **ducă** | **vacă** | **Lola** |
| **Şase** | **pase** | **vase** | **case** | **vise** |
| **Pene** | **lene** | **sare** | **cadă** | **ladă** |
| **Lată** | **mare** | **Toma** | **cană** | **moşu** |
| **Mure** | **nume** | **mine** | **rare** | **tună** |

CUVINTE TRISILABICE

|  |  |  |  |  |
| --- | --- | --- | --- | --- |
| **maşină** | **cabină** | **pădure** | **vecină** | **Cineva** |
| **Ruşine** | **tinere** | **regale** | **macara** | **Cepele** |
| **Regele** | **copile** | **cuţite** | **garaje** | **salată** |
| **Merele** | **Călina** | **lalele** | **Simona** | **Dorina** |
| **Papură** | **veselă** | **Vasile** | **Corina** | **minune** |
| **Rodica** | **Dunăre** | **numele** | **vinete** | **vedere** |
| **Surpare** | **cortina** | **portiţă** | **furnică** | **borcane** |
| **Cartele** | **sarmale** | **sărmana** | **pictură** | **dispare** |
| **Berzele** | **mişcare** | **pornire** | **mâncare** | **vorbire** |

PSEUDOCUVINTE

|  |  |  |  |
| --- | --- | --- | --- |
| **tlisă** | **şpanghel** | **doarcă** | **flonă** |
| **strulop** | **ghiulon** | **chizob** | **clozin** |
| **suburip** | **înnilap** | **ambunit** | **modoron** |
| **nealocon** | **pioacă** | **miartă** | **tubioană** |
| **tuţi** | **cozdromâlc** | **bozinţan** | **popeleagă** |
| **cantamuc** | **chetian** | **gheruin** | **achitos** |
| **pearnă** | **întolip** | **nicoflor** | **pogi** |
| **kilinos** | **bohilin** | **sartraf** | **pasghin** |
| **ţaştor** | **dalbrog** | **cromet** | **maoar** |

3. Sprijinirea demersului elevului: dacă elevul nu reușește de prima dată să citească corect si fluent listele de cuvinte se insistă până când acesta citește corect.

# Bibliografie

Boici, Gherghina, (1998), ***Evaluarea copiilor cu cerințe educaționale speciale în perspectiva integrării***, Reșița, Editura Timpul.

Benga, **O**., (2002). ***Psihologia dezvoltării***. Cluj-Napoca, Editura ASCR

Dumitru, Gica (coordonator),(2006), ***Integrarea școlară a elevilor cu cerințe educaționale speciale***, Timișoara, Editura Mirton

**Alte surse:**

<http://www.copilul>

http://fiseprescolari.blogspot.ro

www.tiparo.ro